Foreldrar stúlku í Dalvíkurbyggð hafa gagnrýnt Kennarasambandið fyrir að nefna bæjarfélagið í fréttatilkynningum sem það birti um dóm þar sem kennara stúlkunnar voru dæmdar skaðabætur vegna ólögmætrar brottvikningar úr starfi grunnskólakennara. Bæjarfélagið er ekki nefnt í dómi Héraðsdóms Norðurlands eystra heldur aðeins í tilkynningu Kennarasambandsins. Þorgerður Laufey Diðriksdóttir er formaður félags grunnskólakennara.
Varðandi dóminn á Dalvík, þá er þetta dómur um vinnubrögð Dalvíkurbyggðar. Þannig í sjálfu sér má segja sem svo að þetta snýr upp á bæjarfélagið en alls ekki foreldra eða aðra sem koma þar að. Dómurinn fjallar um að fyrirvaralaus brottrekstur hafi verið ómálefnalegur og ekki gætt meðalhófs í því. Í grundvallaratriðum var það til umræðu í þessum dómi, ekkert annað. - En foreldrarnir saka Kennarasambandið um að fara óvarlega með upplýsingar og það hafi verið óþarfi að tilgreina að þetta hafi gerst í Dalvíkurbyggð. Tekur þú endir það? - Þau mega alveg hafa sína skoðun á því og ég get ímyndað mér að fólk sem á í hlut finnist ýmislegt um þetta og þá sérstaklega ef það er tilgreint svona nálægt. En það voru ekki tilgreind nöfn eða annað í þessum fréttaflutningi eða annað en það sem kemur fram í dómnum sem slíkum.
